NORAKSTS

|  |  |
| --- | --- |
| 24.10.2024. | Nr.13/9 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES 2024. GADA 25. JŪLIJA LĒMUMĀ NR.8/13 “DALĪBA PROJEKTA “SABIEDRĪBAS DIGITĀLO PRASMJU ATTĪSTĪBA” ĪSTENOŠANĀ”

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2024. gada 25. jūlija lēmumu Nr. 8/13 “Dalība projekta “Sabiedrības digitālo prasmju attīstība” īstenošanā”, 2024.gada 16.septembrī starp VARAM un Jelgavas valstspilsētas pašvaldības iestādi “Centrālā pārvalde” tika noslēgts sadarbības līgums Nr. IKT/106/2024 par projekta Nr. 2.3.2.1.i.0/1/23/I/CFLA/001 “Sabiedrības digitālo prasmju attīstība” darbību īstenošanu (turpmāk – Projekts).

Projektā paredzēts organizēt un īstenot mācības Jelgavas valstspilsētas pašvaldībā dzīvojošo iedzīvotāju, vecumā no 16-74 gadiem, digitālo pašapkalpošanās prasmju attīstībai, lai iedzīvotāji patstāvīgi spētu lietot publiskā sektora un privātā sektora digitālos pakalpojumus. Izglītības likuma 46.panta ceturtajā daļā noteikts, ka atļauju neformālās izglītības programmas īstenošanai izsniedz vai to anulē attiecīgās administratīvās teritorijas pašvaldība Ministru kabineta noteiktajā kārtībā. Neformālās izglītības programmas reģistrē attiecīgās administratīvās teritorijas pašvaldībā. Personas, kuras nav reģistrētas Izglītības iestāžu reģistrā, ir tiesīgas īstenot neformālās izglītības programmas pēc atļaujas saņemšanas. Pašvaldības profesionālās tālākizglītības iestādei “Zemgales reģiona kompetenču attīstības centrs” ir nepieciešamā licence un atļauja mācību īstenošanai.

Saskaņā ar Projekta īstenošanas nosacījumiem, Projekta ietvaros radušās pievienotās vērtības nodokļa izmaksas pašvaldība sedz no saviem līdzekļiem.

Ņemot vērā minēto, ir nepieciešams veikt grozījumus Jelgavas valstspilsētas pašvaldības domes 2024. gada 25. jūlija lēmumā Nr.8/13 “Dalība projekta “Sabiedrības digitālo prasmju attīstība” īstenošanā”.

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2024. gada 25. jūlija lēmumā Nr.8/13 “Dalība projekta “Sabiedrības digitālo prasmju attīstība” īstenošanā” (turpmāk – Lēmums) šādus grozījumus:

1. Izteikt Lēmuma 2. punktu šādā redakcijā:

“2. Jelgavas valstspilsētas pašvaldības iestādes “Centrālā pārvalde” Finanšu departamentam iekļaut projekta īstenošanai nepieciešamo līdzfinansējumu pievienotā vērtības nodokļa izmaksu segšanai un priekšfinansējumu šādā apmērā:

2.1. 2024.gadā – līdzfinansējumu 1 000,00 *euro* (viens tūkstotis *euro* un 00 centi);

2.2. 2025.gadā – priekšfinansējumu 22 346,28 *euro* (divdesmit divi tūkstoši trīs simti četrdesmit seši *euro* un 28 centi) apmērā.”.

1. Papildināt Lēmumu ar 4. punktu:

“4. Nodot Jelgavas valstspilsētas pašvaldības profesionālās tālākizglītības iestādei “Zemgales reģiona kompetenču attīstības centrs” klātienes un tiešsaistes decentralizēto mācību darbību organizēšanu un īstenošanu projekta mērķu grupai un kā līdzieguldījumu nodrošināt telpu un aprīkojuma pieejamību.”.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī